Document ID: /roh_data/filtered/fineweb-2-filterrobots_roh.jsonl.gz/3290

Encunter il plan directiv n’hajan ins betg la pussaivladad da recurrer. Ins sappia però far protesta encunter revisiuns da planisaziuns localas u encunter la dumonda da bajegiar, uschè prest sco quella saja inoltrada.
Parlament regiunal vul midar il plan directiv
Il parlament regiunal da la Surselva ha decis da midar il plan directiv regiunal «monument da la natira Ruinaulta». El ha acceptà la proposta da planisar ina senda da viandar tras l'entira Ruinaulta cun in tunnel sut il grip da Ransun e da crear in servetsch da rangers per la Ruinaulta.
Regenza grischuna decida
Sco proxim sto la regenza integrar las midadas en il plan directiv dal chantun ed era la vischnanca da Trin sto midar ses plan d’utilisaziun, per uschia pussibilitar ina planisaziun detagliada dal project.
RR novitads 06:00